27/07/2011 | Administración LocalMunicipal
Melide
Relación de cargos en réxime de adicación exclusiva e retribucións

O Pleno do Concello de Melide na sesión extraordinaria do día 8 de xullo de 2011 adoptou o seguinte acordo: O artigo 75 da Lei 7/1985, do 2 de abril, reguladora das Bases do réxime local, segundo redacción dada pola Lei 14/2000, do 29 de decembro, de medidas fiscais, administrativas e da orde social, establece que os membros das corporacións locais percibirán retribucións polo exercicio dos seus cargos cando os desempeñen con dedicación exclusiva, caso no que serán dados de alta no Réxime Xeral da Seguridade Social, asumindo as corporacións o pagamento das cotas empresariais que corresponda. O importe e distribución das retribucións, a falta de límites xerais, determinarase pola propia Corporación, dentro da consignación global que se estableza nos orzamentos municipais. No suposto de tales retribucións, a súa percepción será incompatíbel coa doutras retribucións con cargo aos orzamentos das administracións públicas e dos entes, organismos ou empresas delas dependentes, así como para o desenvolvemento doutras actividades, todo isto nos termos da Lei 53/1984, do 26 de decembro, de incompatibilidades do persoal ao servizo das administracións públicas. A maiores, os membros da Corporación que asuman a dedicación exclusiva ou parcial non percibirán asistencias pola concorrencia efectiva ás sesións dos órganos colexiados da Corporación dos que formen parte, sen prexuízo da percepción das indemnizacións que correspondan noutros supostos. O Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das corporacións locais, no seu artigo 13.4, establece que o Pleno corporativo, a proposta do seu presidente/a, determinará, dentro da consignación global contida para tal tal fin nos orzamentos, a relación de cargos da Corporación que poderán desempeñarse en réxime de dedicación exclusiva e, polo tanto, con dereito a retribución, así como as contías que correspondan a cada un deles en atención ao seu grao de responsabilidade. Emitido informe da Intervención municipal respecto á existencia de consignación orzamentaria axeitada e suficiente para asumir a proposta que a continuación se detalla A adopción polo Pleno da Corporación do acordo seguinte: 1. Os cargos electivos da Corporación que poderán desempeñarse en réxime de dedicación exclusiva son os que deseguido se indican, coas retribucións que lles corresponden, segundo se sinala na seguinte táboa As retribucións anuais sinaladas distribuiranse para a súa percepción en catorce pagas anuais iguais, correspondéndose con doce pagas mensuais e 2 extraordinarias, da mesma contía, a percibir nos meses de xuño e decembro.2. As retribucións anuais sinaladas revisaranse anualmente, sen necesidade de novo acordo plenario adicional e con efectos de 1 de xaneiro, na proporción que determinen os orzamentos xerais do Estado para as retribucións do persoal ao servizo do sector público.3. Para a aplicación do réxime de dedicación aos membros da Corporación que ostenten ou sexan nomeados nos cargos referidos, estes deberán aceptar expresamente a dedicación, caso no que esta circunstancia será comunicada ao Pleno na seguinte sesión ordinaria que se celebre. No caso de non aceptarse a dedicación no prazo de tres días hábiles desde a notificación do acordo correspondente, entenderase rexeitada e ao concelleiro/a de que se trate lle será de aplicación o réxime previsto no apartado 3 do artigo 75 da Lei 7/1985.4. Publicar integramente no BOP e no taboleiro de anuncios do Concello o presente acordo. Por último ponse en coñecemento do Pleno que esta Alcaldía non percibirá a dedicación exclusiva consignada mentres perciba outros ingresos con cargo ao erario público. Así mesmo por Decreto da Alcaldía de data 11 de xullo de 2011 adoptouse a seguinte resolución: Visto o acordo do Pleno do día 8 de xullo de 2011 relativo a determinación da relación de cargos que se desempeñarán en réxime de adicación exclusiva así como as retribucións que corresponden a cada un deles. Visto o disposto no artigo 75.5 da 167/1985 de 2 de abril Considerando o acordado por esta Alcaldía mediante resolución de data 5 de xullo de 2011 modificado o día 8 de xullo de 2011. Esta alcaldía- presidencia ACORDA: Primeiro: Determinar os membros da Corporación que realizarán as súas funcións en réxime de dedicación exclusiva seguintes: Segundo: Que se publique este acordo no BOP e se fixe no taboleiro de anuncios. Melide, 15 de xullo de 2011 A alcaldesa Mª Ángeles Vázquez Mejuto